stanford-oval/wikipedia huggingface dataset:
Eero Yrjölä

Eero Olavi Yrjölä (21. kesäkuuta 1925 Iitti – 10. syyskuuta 2010) oli suomalainen diplomaatti. Hänellä oli varatuomarin arvo. Yrjölä toimi ulkoasianministeriön toimistopäällikkönä 1.7.1971 alkaen. Hän oli pääkonsulina New Yorkin pääkonsulinvirastossa 1.7.1974 alkaen. Yrjölä sai ulkoasianneuvoksen arvon 1.3.1978 ja oli ulkoasiainministeriön neuvotteleva virkamies 1.7.1980 alkaen. Hän oli ulkoasiainministeriön hallinnollisen osaston osastopäällikkö 1983–1985 ja suurlähettiläs Prahassa 1985–1990. Yrjölä toimi kansainvälisten lainsäädäntöasiain neuvottelukunnan sihteerinä 1969–1974 ja erioikeusasetustoimikunnan puheenjohtajana 1973.
Yrjölän puoliso oli Raili Lahja Inari Heiskanen ja hänen lapsensa olivat Tuula Johanna, Taina Annina sekä Tomi Lauri Tapio. Yrjölän tytär Tuula Yrjölä on ulkoasiainministeriön diplomaatti.
Yrjölälle myönnettiin Suomen Leijonan Ritarikunnan 1. luokan komentajamerkki 1990.
Edvarts Virza

| Edvarts Virza |
| --- | --- |
 Virza vuonna 1914.
Henkilötiedot
Koko nimi:  Jēkabs Eduards Liekna
Syntynyt: 27. joulukuuta 1883
Kuollut: 1. maaliskuuta 1940 (56 vuotta) Riika, Latvia
Kansalaisuus:  Latvia
Kirjailija
Aiheet:  isänmaallisuus, romanttinen luontokuvaus
Aiheesta muualla
Löydä lisää kirjailijoitaKirjallisuuden teemasivulta
Edvarts Virza (oikealta nimeltään Jēkabs Eduards Liekna, 27. joulukuuta 1883 – 1. maaliskuuta 1940 Riika, Latvia) oli latvialainen runoilija ja toimittaja. Virza kuului elinaikanaan merkittävimpien latvialaisten runoilijoiden joukkoon. Hän oli myös tunnettu lehtimies ja toimi pitkään sanomalehti Brihwa Semen päätoimittajana. Hän tuki näkyvästi Kārlis Ulmanisia.
Elämäkerta

Edvarts Virza syntyi maanviljelijäpariskunnan, Annan ja Juriksen, yhdeksäntenä lapsena. Hänen varhaiset vuotensa kuluivat maaseudulla Salgalessa ja Bauskassa, missä hän sai ensimmäisen kosketuksensa latvialaiseen kulttuuriin ja kieleen. Opintojensa vuoksi hän myöhemmin matkusti Moskovaan, missä hän opiskeli oikeustiedettä ja taloustiedettä.
Vuoden 1905 vallankumouksen aikana Edvarts Virza osoitti rohkeuttaan ja sitoutumistaan latvialaisen kulttuurin edistämiseen. Hän opetteli itse ranskaa, jotta hän ja hänen vaimonsa, arvostettu runoilija Elza Stērste, voisivat tuoda ranskalaista runoutta Latvian yleisön tietoisuuteen. Virza ystävystyi muiden latvialaisten runoilijoiden kanssa ja pyrki löytämään oman äänensä runoilijana. Hänen ensimmäinen runosarjansa julkaistiin vuonna 1906 lehdessä Dzelme, ja siitä lähtien hän alkoi saavuttaa tunnustusta ja arvostusta latvialaisen kirjallisuuden piireissä.
Ensimmäisen maailmansodan aikana Virza mobilisoitiin palvelemaan Jukums Vācietisin rykmentissä kiväärimiehenä. Sotakokemukset inspiroivat häntä kirjoittamaan runoja sotilastovereistaan ja sota-ajan kokemuksistaan. Latvian itsenäistymisen aikaan Virza oli aktiivisesti mukana itsenäisyysajatuksen edistämisessä. Hän työskenteli lehdistössä, toimi Daile-teatterin johtajana ja palveli opetusministeriössä.
Vuodet 1940–1985 olivat vaikeita Virzalle ja hänen teoksilleen, sillä ne olivat käytännössä kiellettyjä poliittisen tilanteen vuoksi. Silti hän jatkoi kirjoittamista ja vaikutti monin tavoin latvialaiseen kulttuuriin. Virzan merkittävin teos Biķeris vuodelta 1907 herätti aikanaan suurta huomiota ja kritiikkiä. Se oli ensimmäinen latvialaisen kirjallisuuden historiaan merkitty eroottinen runokokoelma, joka kuvaili himoa ja aistillisuutta poikkeuksellisen suorasukaisesti.
Virza sai elinaikanaan useita palkintoja ja tunnustuksia palveluksistaan Latvian kulttuurille. Hänen panoksensa tunnustettiin muun muassa autoritaarisen hallinnon aikana, kun Kārlis Ulmanis johti Latviaa. Virza jätti pysyvän jäljen latvialaiseen kirjallisuuteen ja kulttuuriin, ja häntä pidetään yhtenä maansa merkittävimmistä kirjailijoista.
Ebba Björkbom-Bäckman

Ebba Rosalie Björkbom-Bäckman, aik. Öflund (26. lokakuuta 1904 Vaasa – 24. heinäkuuta 1982) oli suomalainen konttoristi ja ruotsin kielellä kirjoittanut runoilija.
Björkbom-Bäckmanin vanhemmat olivat merikapteeni Knut Axel Björkbom ja Aina Maria Sjöblom. Hän oli naimisissa merikapteeni Uno Ragnar Gideon Bäckmanin kanssa.
Teoksia

Mognande ax : dikter. Schildt, Helsingfors 1937
Livsvindar : dikter. Schildt, Helsingfors 1938
Eero Yrjö-Koskinen

Eero Yrjö-Koskinen kuvattuna Kaivopuistossa, Helsingissä, elokuussa 2018. Kuvaaja: Aleksi Kallioja.
Eero Lauri Sakari Yrjö-Koskinen (s. 10. joulukuuta 1962 Helsinki) on Brysselissä toimivan eurooppalaisen ajatuspajan (Institute for European Environmental Policy, IEEP) toiminnanjohtaja. Hän siirtyi tehtävään marraskuusssa 2022. Sitä ennen hän toimi Suomen instituutin (FinnAgora) johtajana Budapestissa, Keskuskauppakamarin vastuullisuusasiantuntijana, Green Budget Europe -järjestön toiminnanjohtajana Brysselissä sekä Kestävän kaivostoiminnan verkoston pääsihteerinä Etelärannassa.
Yrjö-Koskinen valmistui ylioppilaaksi vuonna 1982 ja valtiotieteen maisteriksi vuonna 1990 Helsingin yliopistosta. Hän työskenteli vuosina 1990–1991 Kehitysmaainstituutin (nyk. Helsingin yliopiston valtiotieteellisen tiedekunnan kehitysmaatutkimuksen laitos) tutkijana ja vuodet 1991–1993 YK:n huumevalvontaohjelman apulaisasiantuntijana La Pazissa Boliviassa. Suomeen hän palasi vuonna 1993 ja toimi Ylen TV-uutisten kesätoimittajana ja siirtyi samana vuonna Wider-instituutin tiedottajaksi, jona toimi vuoteen 1995. Vuosina 1995–1999 hän oli Euroopan parlamentin suomenkielisen tiedotusyksikön esimiehenä Brysselissä ja Luxemburgissa ja vuosina 1999–2002 europarlamentin budjettivaliokunnan valiokuntasihteerinä. Vuonna 2002 hänet valittiin Suomen luonnonsuojeluliiton toiminnanjohtajaksi, jossa hän toimi elokuuhun 2015 saakka.
Yrjö-Koskinen on työskennellyt myös Vihreän liiton ensimmäisenä liittosihteerinä vuosina 1987–1988 ja Ydin-lehden toimitussihteerinä vuonna 1989. Lisäksi hän on toiminut Riihimäen vihreiden puheenjohtajana ja Vapaus Valita Toisin ry:n puheenjohtajana. Vuosina 2007–2009 hän oli vihreiden puoluehallituksen jäsen. Yrjö-Koskinen toimi Riihimäen kaupunginvaltuutettuna vuosina 2009−2012 ja 2017−2020. Hän luopui Riihimäen luottamustehtävistä muutettuaan Helsinkiin syyskuussa 2020.
Yrjö-Koskisen vaimo Marja Väätäinen kuoli kesäkuussa 2022 pitkäaikaiseen sairauteen. Heillä on kaksi aikuista lasta. Eero Yrjö-Koskisen isoisän isoisä oli professori, senaattori ja fennomaani Yrjö Sakari Yrjö-Koskinen.
Dirty Sanchez

Dirty Sanchez on Walesissa alkanut brittiläinen tosi-tv-ohjelma, jota on näytetty vuodesta 2003 lähtien MTV Europella. Sarjan pääosissa esiintyvät Matthew Pritchard, Lee Dainton, Michael "Pancho" Locke ja Dan Joyce. Sarjan ideana on se, että porukan jäsenet hankkiutuvat haitallisiin tai vaarallisiin tilanteisiin omasta terveydestään piittaamatta.
Dirty Sanchez -elokuva

Dirty Sanchez -elokuva julkaistiin elokuvateattereissa 22. syyskuuta 2006. Elokuvan ohjasi Jim Hickey. Sijaisnäyttelijöitä käytetään elokuvassa enemmän kuin itse televisiosarjassa.
Daydream

| Daydream Mariah Carey |
| --- | --- | --- |

Studioalbumin tiedot
 Äänitetty : 1994 - 1995
 Julkaistu: 22. syyskuuta 1995 (Iso-Britannia) 3. lokakuuta 1995 (Yhdysvallat)
 Tuottaja(t): Mariah Carey, Walter Afanasieff, Dave Hall, Jermaine Dupri, Manuel Seal, David Morales
 Tyylilaji: Pop, R&B
 Kesto: 46.42
 Levy-yhtiö: Columbia Records
Listasijoitukset
 Yhdysvallat: #1 (6 viikkoa) Iso-Britannia: #1 (1 viikko) Australia: #1 Canada: #3
Mariah Careyn muut julkaisut
| Merry Christmas 1994 | Daydream 1995 | Butterfly 1997 |
Singlet albumilta Daydream
 ”Fantasy” Julkaistu: 12. syyskuuta 1995  ”One Sweet Day” Julkaistu: 14. marraskuuta 1995  ”Open Arms” Julkaistu: 5. joulukuuta 1995  ”Always Be My Baby” Julkaistu: 9. maaliskuuta 1996  ”Forever” Julkaistu: 10. maaliskuuta 1996  ”Underneath the Stars” Julkaistu: 5. huhtikuuta 1996
Daydream on yhdysvaltalaisen  laulajan Mariah Careyn albumi vuodelta 1995. Se on Careyn kuudes albumi, viides studioalbumi, ja yksi maailman eniten myydyistä äänilevyistä. Tyylillisesti albumi poikkeaa Careyn aikaisemmista töistä, sillä siinä on enemmän vaikutteita R&B:stä ja jopa hiphopista, eikä niinkään puhtaasta popista.  Recording Industry Association of America eli RIAA myönsi sille timanttilevyn, joka vastaa kymmenkertaista platinalevyn myyntiä. Levyä on myyty Yhdysvalloissa 7,54 miljoonaa kappaletta ja maailmanlaajuisesti 25 miljoonaa kappaletta.
Vaikkakaan Columbia Records ei ollut vaikuttunut Careyn uudesta albumista, kriitikot ja fanit ottivat sen hyvin vastaan. Joidenkin mielestä albumi oli Careyn siihen astisista paras. Esimerkiksi Stephen Thomas Erlewine kirjoitti Allmusic-lehdessä Careyn todellakin tietävän, kuinka koota albumi.
Kappaleet

Fantasy – 4.03
Underneath the Stars – 3.33
One Sweet Day – 4.42
Open Arms – 3.30
Always Be My Baby – 4.20
I Am Free – 3.09
When I Saw You – 4.24
Long Ago – 4.33
Melt Away – 3.42
Forever – 4.00
Daydream Interlude – 3.04
Looking In – 3.35
Singlet

Fantasy (12. syyskuuta 1995)
One Sweet Day (14. marraskuuta 1995)
Open Arms (5. joulukuuta 1995, Iso-Britannia)
Always Be My Baby (29. joulukuuta 1995)
Forever (10. maaliskuuta 1996, Iso-Britannia)
Underneath the Stars (20. toukokuuta 1996)
Käännös suomeksi
Demi Lovato Summer Tour 2009

Demi Lovato esiintymässä kiertueella yhtyeineen.
Demi Lovato Summer Tour 2009 oli yhdysvaltalaisen laulajan Demi Lovaton ensimmäinen kiertue. Kiertue alkoi 21. kesäkuuta 2009 ja päättyi samana vuonna 21. elokuuta. Kiertueella Lovato mainosti uutta levyään Here We Go Again.
Kiertueella esiintyivät Demi Lovaton lisäksi David Archuleta ja Jordan Pruitt.
Kiertueen laulut

Demi Lovato
"La La Land"
"So Far So Great"
"Gonna Get Caught"
"U Got Nothin' On Me"
"Party"
"Trainwreck"
"Catch Me"
"This Is Me" (with a fan)selvennä
"Until You're Mine"
"Solo"
"Stop the World"
"Two Worlds Collide"
"(You Make Me Feel Like) A Natural Woman" (Aretha Franklin -cover)
"Everytime You Lie"
"Remember December"
"Here We Go Again"
Encoret:
"Don’t Forget"
"Get Back"
David Archuleta
"Touch My Hand"
"Waiting For Yesterday"
"My Hands"
"You Can"
"Works For Me"
"A Little Too Not Over You"
"Don't Let Go"
"Barriers"
"Somebody Out There"
"Apologize" (One Republic -cover)
"Zero Gravity"
"Crush"
KSM
"I Want You to Want Me"
"Saturdays and Sundays"
"Don't Rain on My Parade"
"Distracted"
Jordan Pruitt
"Jump to the Rhythm"
"Don't Lose Yourself"
"Outside Looking In"
"My Shoes"
"One Love"
Demi Lovato esiintymässä kiertueella.
Dil To Pagal Hai

| Dil To Pagal Hai |
| --- | --- |

Ohjaaja:  Yash Chopra
Käsikirjoittaja:  Aditya Chopra Tanuja Chandra Pamela Chopra Yash Chopra
Tuottaja:  Yash Chopra
Säveltäjä:  Uttam Singh
Kuvaaja:  Manmohan Singh
Leikkaaja:  V. Karnik
Pääosat:  Shah Rukh Khan Madhuri Dixit Karisma Kapoor
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films
Ensi-ilta:  30. lokakuuta 1997
Kesto:  180 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Dil To Pagal Hai on Yash Chopran ohjaama Bollywood-elokuva vuodelta 1997. Päärooleja näyttelevät Shah Rukh Khan, Madhuri Dixit ja Karisma Kapoor.
Dil To Pagal Hai oli vuoden toiseksi tuottoisin Bollywood-elokuva ja se kuuluu 1990-luvun merkittävien menestyselokuvien joukkoon. Se voitti monia palkintoja, kuten kolme National Film Awards -palkintoa ja seitsemän Filmfare Awards -palkintoa.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Rahul   |
|  Madhuri Dixit  | … |  Pooja   |
|  Karisma Kapoor  | … |  Nisha   |
|  Akshay Kumar  | … |  Ajay   |
|  Farida Jalal  | … |  Poojan täti/Ajayn äiti   |
|  Deven Verma  | … |  Poojan setä/Ajayn isä   |
|  Aruna Irani  | … |  Poojan opettaja   |
Palkintoja

National Film Awards
Paras populaarielokuva
Paras naissivuosa – Karisma Kapoor
Paras koreografia – Shiamak Davar
Filmfare Awards
Paras elokuva
Paras miespääosa – Shah Rukh Khan
Paras naispääosa – Madhuri Dixit
Paras naissivuosa – Karisma Kapoor
Paras lavastus – Sharmishta Roy
Paras dialogi – Aditya Chopra
Paras musiikinohjaus – Uttam Singh
Zee Cine Awards
Paras elokuva
Paras miespääosa – Shah Rukh Khan
Paras naispääosa – Madhuri Dixit
Paras naissivuosa – Karisma Kapoor
Paras dialogi – Aditya Chopra
Paras musiikinohjaus – Uttam Singh
Paras lavastus – Sharmishta Roy
Paras naistaustalaulaja – Lata Mangeshkar
Paras kuvaus – Manmohan Singh
Parhaat erikoistehosteet – Sai Prasad (EFX)
Paras koreografia – Shiamak Davar
Screen Awards
Paras koreografia – Shiamak Davar
Paras lavastus – Sharmishta Roy
Soundtrack

| Raita | Kappale | Laulaja(t) | Kesto |
| --- | --- | --- | --- |
| 1 | ”Dil To Pagal Hai” | Lata Mangeshkar, Udit Narayan | 5:38 |
| 2 | ”Are Re Are” | Lata Mangeshkar, Udit Narayan | 5:37 |
| 3 | ”Bholi Si Surat” | Lata Mangeshkar, Udit Narayan | 4:16 |
| 4 | ”Dholna” | Lata Mangeshkar, Udit Narayan | 5:20 |
| 5 | ”Are Re Are (Part-2)” | Lata Mangeshkar, Udit Narayan | 2:06 |
| 6 | ”Pyaar Kar” | Lata Mangeshkar, Udit Narayan | 6:46 |
| 7 | ”Koi Ladki Hai” | Lata Mangeshkar, Udit Narayan | 5:32 |
| 8 | ”Ek Duje Ke Vaaste” | Lata Mangeshkar, Hariharan | 3:27 |
| 9 | ”Le Gayi” | Asha Bhosle, Udit Narayan | 5:43 |
| 10 | ”The Dance Of Envy” | instrumentaali | 3:15 |
Aiheesta muualla

Dil To Pagal Hai Internet Movie Databasessa (englanniksi)
Dil To Pagal Hai AllMoviessa. (englanniksi)
Drudkh

| Drudkh |
| --- | --- |


Tiedot
Toiminnassa:  2002–
Tyylilaji:  black metal
Kotipaikka:  Harkova, Ukraina
Laulukieli:  englanti   ukraina
Jäsenet:  Roman Sajenko,  kitara, basso   Thurios (Roman Blagih),  laulu, syntetisaattori   Amorth,  rummut, syntetisaattori  
Entiset jäsenet:  Juri Sinitski,  rummut  
Levy-yhtiö:  Supernal Music
Infobox OKNimi-testi OK: 
Drudkh, sanskritiksi "puu", on ukrainalainen black metal -yhtye, joka on vahvasti suuntautunut tunnelman luomiseen, luonnon läheisyyteen ja kansanmusiikkiin. Sen perustivat Roman Sajenko ja Juri Sinitski. Sajenko vaikuttaa Ukrainan kenties tunnetuimmissa black metal -yhtyeissä, Hate Forestissa ja Astrofaesissa.
Yhtyeen sanoitukset käsittelevät slaavilaista mytologiaa, vuodenaikoja ja runoutta (varsinkin ukrainalaisen runoilijan Taras Shevchenkon teoksia, joista koko The Swan Road -albumi koostuu). Drudkh on julkaissut toistaiseksi neljä kokopitkää brittiläisen levy-yhtiön Supernal Musicin kautta. Kaikki albumit on julkaistu myös vinyyliversioina suomalaisen Northern Heritagen ja Faustian Distributionin kautta.
Lokakuussa 2006 yhtyeeltä ilmestyi albumi Songs of Grief and Solitude, joka on täysin akustinen folk-levy. Huhtikuussa 2007, muutamien myöhästymisten jälkeen, Drudkh julkaisi 13-minuuttisen Anti-Urban-EP:n, joka sisältää kaksi Drudkhille tyypillisempää black metal -sävellystä. Kesällä 2007 julkaistiin yhtyeen kuudes kokopitkä albumi Estrangement.
Drudkh luokitellaan ajoittain myös virheellisesti NSBM-yhtyeeksi, vaikka yhtye on kiistänyt kannattavansa mitään poliittisia ääriliikkeitä. Vuonna 2006 julkaistu levy Blood in Our Wells (Кров у Наших Криницях) on omistettu poliitikko Stepan Banderalle, joka johti ukrainalaisten nationalistien järjestöä toisen maailmansodan aikana ja sen jälkeen.
Jäsenet

Roman Sajenko – sähkökitara, basso
Thurios – laulu, syntetisaattori
Amorth – rummut, syntetisaattori
Jäsenet > Entiset jäsenet

Juri Sinitski - rummut
Tuotanto

Forgotten Legends (2003)
Autumn Aurora (2004)
The Swan Road (2005)
Blood in Our Wells (2006)
Songs of Grief and Solitude (2006)
Anti-Urban, EP (2007)
Estrangement (2007)
Microcosmos (2009)
Handful of Stars (2010)
Eternal Turn of the Wheel (2012)
A Furrow Cut Short (2015)
They Often See Dreams About the Spring (2018)
All Belong to the Night (2022)
Aiheesta muualla

Levy-yhtiö Supernalin kotisivut
Drudkh Last.fm:ssä (englanniksi)
Drudkh Encyclopaedia Metallumissa (englanniksi)
EM-rallikausi 2017

EM-rallikausi 2017 oli rallin EM-sarjan kausi vuonna 2017.
Kaudelle 2017 tallimestaruuden kilpailu yhdistettiin. Aikaisempina kausina ERC1, ERC2 ja ERC3-sarjoissa oli eri mestaruudet, mutta kaudelle 2017 tämä korvattiin yhdellä palkinnolla. Tallit pystyivät nimeämään enintään kolme ERC-mestaruuteen rekisteröitynyttä kilpailijaa tallipisteiden keräämiseen joko neli- tai kaksivetoisissa luokissa. Pisteisiin lasketaan kaksi kärkisijoitusta kolmesta ja kuusi kilpailua kahdeksasta.
Kilpailukalenteri

| Nro | Alkupäivä | Päätöspäivä | Osakilpailu | Kilpailukeskus | Tienpinta | EK | Kilpailumatka | Lähde |
| --- | --- | --- | --- | --- | --- | --- | --- | --- |
| 1 | 30. maaliskuuta | 1. huhtikuuta |  Azores Airlines Rallye 2017 |  |  |  |  |  |
| 2 | 4. toukokuuta | 6. toukokuuta |  41 Rallye Islas Canarias |  |  |  |  |  |
| 3 | 2. kesäkuuta | 4. kesäkuuta |  Acropolis Rally |  |  |  |  |  |
| 4 | 16. kesäkuuta | 18. kesäkuuta |  The Cyprus Rally |  |  |  |  |  |
| 5 | 3. elokuuta | 5. elokuuta |  Rally Rzeszow |  |  |  |  |  |
| 6 | 25. elokuuta | 27. elokuuta |  Barum Czech Rally Zlin |  |  |  |  |  |
| 7 | 16. syyskuuta | 17. syyskuuta |  Rally di Roma Capitale |  |  |  |  |  |
| 8 | 6. lokakuuta | 8. lokakuuta |  Rally Liepāja |  |  |  |  |  |
Lähde:
Drakma (apteekkimitta)

Drakma eli kvintiini on massan vanha apteekkiyksikkö. Drakma on 3 skruuperia eli krupulaa ja SI-yksiköinä 3,710 91 g. Apteekkiyksiköinä 1 unssi on 8 drakmaa.
Columbus Zoo and Aquarium

| Columbus Zoo and Aquarium |
| --- | --- |

Sijainti:  Powell, Ohio, Yhdysvallat
Entiset nimet:  Columbus Zoological Gardens
Perustettu:  1927
Eläinlajeja:  700
Eläimiä:  9000
Kävijämäärä:  2,3 miljoonaa / vuosi
Organisaatio
Jäsenyydet:  AZA
Aiheesta muualla
Verkkosivut
Columbus Zoo and Aquarium on voittoa tavoittelematon eläintarha Powellissa Yhdysvaltain Ohion osavaltiossa. Se sijaitsee Columbuksen pohjoispuolella O'Shaughnessyn tekojärven itärannalla Sciotojoen rannalla.
Columbus Zoo and Aquarium tunnetaan maailmanlaajuisesti erityisesti sen emeritusjohtaja Jack Hannan toimien ansiosta. Vuonna 2009 eläintarha nimettiin USA Travel Guide -matkaoppaassa Yhdysvaltojen parhaaksi eläintarhaksi. Se valittiin parhaaksi eläintarhaksi myös vuoden 2012 Besties Readers Choice -äänestyksessä.
Columbus Zoossa on yli 9 000 yksilöä yli 700 lajista ja vuosittain 2,3 miljoonaa kävijää. Eläimet on jaettu kahdeksaan erilaiseen alueeseen, jotka kukin jäljittelevät elinympäristöjä ympäri maailmaa. Eläintarha omistaa myös 18-reikäisen golfkentän nimeltä Safari Golf Club sekä Zoombezi Bayn ja Jungle Jack's Landingin. Yhteensä eläintarhan omistuksessa on 234 hehtaaria maata, joista noin puolet on itse eläintarhan käytössä. [lähde? ]
Columbus Zoolla on oma eläinlajiensuojeluohjelmansa ja se lahjoittaa varoja myös ulkopuolisille ohjelmille. 2000-luvun alussa Columbus Zoo tuki yli 70 projektia 30 maassa yhteensä yli kolmella miljoonalla dollarilla. Lisäksi se toimii yhteistyössä Lounais-Ohiossa sijaitsevan eläinsuojelukeskus The Wildsin kanssa.
Historia

Ensimmäinen eläintarha Columbuksessa oli Columbus Zoological Company, joka avattiin toukokuussa 1905, mutta suljettiin tuntemattomasta syystä vain viisi kuukautta myöhemmin lokakuussa 1905. Columbus Zoological Companyn rakennuksista on jäljellä nykyisin vajana käytettävä entinen apinatalo sekä tiilinen pääportti.
Nykyinen Columbus Zoo avattiin vuonna 1927 nimellä Columbus Zoological Gardens. Columbuksen kaupunki otti eläintarhan hallintaansa vuonna 1951, mutta luovutti omistajuuden vuonna 1970 Zoological Park Associationille. Kaupunki jatkoi eläintarhan taloudellista tukemista vuoteen 1986.
22. joulukuuta 1956 syntyi Colo, maailman ensimmäinen eläintarhassa syntynyt gorilla. Vuonna 2013 se täytti 55 vuotta ja on maailman vanhin vankeudessa elävä gorilla. Colo on jatkanut sukuaan yhden poikasen, kymmenen toisen polven jälkeläisen, neljän kolmannen ja kahden neljännen sukupolven jälkeläisen kautta. Columbus Zoon asema johtavana gorillankasvattajana 31 syntyneellä poikasella on pitkälti Colon ansiota.
Jack Hannasta tuli Columbus Zoon johtaja vuonna 1978 vuoteen 1993 asti. Hänen aikanaan eläintarha nousi kansalliseen maineeseen Yhdysvalloissa. Hanna uurasti tehdäkseen Columbus Zoosta mallikelpoisen ja jopa poimi itse roskia työtuntiensa jälkeen. Hänen aikanaan eläintarha luopui eläinten pitämisestä häkeissä ja kehitti eläimille virikkeellisempiä aitauksia. Vuotuinen kävijämäärä nousi Hannaa edeltäneestä 360 tuhannesta yli 1,4 miljoonaan vuoteen 1992 mennessä. Hanna nimettiin Columbus Zoon emeritusjohtajaksi vuonna 1993 ja hän jatkaa eläintarhan julkisuuskasvona. [lähde? ]
Näyttely

Columbus Zoo on jaettu alueisiin, jotka edustavat kukin jonkin maailman kolkan lajistoa. [lähde? ]
Näyttely > Pohjois-Amerikka

Pohjois-Amerikka-alue on Columbus Zoon alueista laajin ja vanhin. Se sisältää kosteikko-osuuden ja 9430 neliömetrin lintutalon, jossa on yli 40 lajia laulavia muuttolintuja. Aluetta kiertää junareitti.
Näyttely > Napapiiri

Napapiirialue avattiin toukokuussa 2010 ja se on eläintarhan uusin alue. Se toimii Pohjois-Amerikka-alueen jatkeena ja käsittää kylmemmän ilmaston lajeja kuten naalin ja harmaakarhun. Napapiirialueen avaamisen myötä jääkarhu palasi eläintarhan lajivalikoimaan uudessa aitauksessa, johon kuuluu 623 kuution uima-allas, jota voi tarkkailla pinnan alta. [lähde? ]
Aiheesta muualla

Kuvia tai muita tiedostoja aiheesta Columbus Zoo and Aquarium Wikimedia Commonsissa
Viralliset kotisivut (englanniksi)
Colobus angolensis Columbus Zoossa.
Edvin Adolphson

| Edvin Adolphson |
| --- | --- |

Henkilötiedot
Syntynyt: 25. helmikuuta 1893 Furingstad, Ruotsi
Kuollut: 31. lokakuuta 1979 (86 vuotta)
Ammatti:  näyttelijä
Puoliso:  Margot Chergée   (1916–1926)   Harriet Bosse   (1927–1932)   Mildred Folkestad   (1932–1950)   Ulla Balle-Jensen   (1952–1979)
Aiheesta muualla
IMDb 
Elonet
Edvin Adolphson (25. helmikuuta 1893 Furingstad, Ruotsi – 31. lokakuuta 1979) oli ruotsalainen näyttelijä.
Filmografia

1934 – Sången om den eldröda blomman
1935 – Munkbrogreven
1936 – Johan Ulfstjerna
1940 – Ett brott
1940 – Med dej i mina armar
1941 – Fröken Kyrkråtta
1942 – General von Döbeln
1945 – Kungliga patrasket
1946 – Åsa-Hanna
1951 – Hon dansade en sommar
1957 – Synnöve Solbakken
1961 – Änglar, finns dom?
1966 – Hemsöborna (Televisio)
1968 – Markurells i Wadköping (Televisio)
Aiheesta muualla

Edvin Adolphson Internet Movie Databasessa. (englanniksi)
EM-rallikausi 2016

EM-rallikausi 2016 oli rallin EM-sarjan kausi vuonna 2016.
Kilpailukalenteri

| Nro | Päivät | Osakilpailu | Kilpailukeskus | Tienpinta | EK | Kilpailumatka | Lähde |  |
| --- | --- | --- | --- | --- | --- | --- | --- | --- |
| 1 | 11-13. maaliskuuta |  40 Rally Islas Canarias ‘El Corte Ingles’ |  | asfaltti |  |  |  |  |
| 2 | 7-9. huhtikuuta |  Circuit of Ireland Rally |  | asfaltti |  |  |  |  |
| 3 | 6-8. toukokuuta |  SEAJETS Acropolis Rally |  | sora |  |  |  |  |
| 4 | 2-4. kesäkuuta |  SATA Rallye Açores |  | sora |  |  |  |  |
| 5 | 23-25. kesäkuuta |  Kenotek by CID LINES Ypres Rally |  | asfaltti |  |  |  |  |
| 6 | 15-17. heinäkuuta |  auto24 Rally Estonia |  | sora |  |  |  |  |
| 7 | 5-7. elokuuta |  Rajd Rzeszowski |  | asfaltti |  |  |  |  |
| 8 | 26-28. elokuuta |  Barum Czech Rally Zlín |  | asfaltti |  |  |  |  |
| 9 | 16-18. syyskuuta |  Rally Liepāja |  | sora |  |  |  |  |
| 10 | 24-25. syyskuuta |  Cyprus Rally |  | sora/asfaltti |  |  |  |  |
Lähde: 
Kauden avaukseksi suunniteltu Rally Liepāja peruttiin epätavallisen lämpimän sään vuoksi, joka teki useista erikoiskokeista vaarallisia. Kauden ensimmäiseksi kilpailuksi tuli Kanariansaarten ralli. Latviassa ajettu kilpailu piti ajaa lumella, mutta lumen puutteen vuoksi ei voitu ajaa nastarenkailla ja muita renkaita ei aikataulun myötä ehditty saamaan paikalle. Kilpailu siirrettiin syyskuulle ja muutettiin soraralliksi.
Dayanara Torres

Dayanara Torres huhtikuussa 2011
Dayanara Torres Delgado (s. 28. lokakuuta 1974 San Juan, Puerto Rico) on puertoricolainen näyttelijä, laulaja, malli ja kirjailija.